Case ID: 1051915
Sentence 0: Birinci instansiya məhkəməsinin yuxarıda qeyd edilən hökmündən məhkum tərəfindən apellyasiya şikayəti verilmiş, Sumqayıt Apellyasiya Məhkəməsinin Cinayət kollegiyasının xx xxxxxx 2019-cu il tarixli qərarı ilə (hakimlər: V.C.Cəfərov (sədrlik edən), N.R.Mövsümov və R.O.Əsgərova) apellyasiya şikayəti təmin edilməmiş, Qusar Rayon Məhkəməsinin xx xxxx 2018-ci il tarixli hökmü dəyişdirilmədən saxlanılmışdır.İşin halları: Birinci instansiya məhkəməsi Məhkum barəsində ittiham hökmü çıxarmışdır ona görə ki, o, 2017-ci ilin oktyabr ayının 23-dən 24-nə keçən gecə, saat 03 radələrində, Bakı şəhərində yaşayan, Ağdam rayon sakini, şəxsi avtomobili ilə taksi fəaliyyəti göstərən X7 ilə birlikdə sonuncuya məxsus "Nissan Sanni" markalı, **-EL-*** dövlət qeydiyyat nişanlı avtomobili ilə sərnişin qismində yaşadığı Qusar rayonu Hil kəndinə gəlmiş və gecə vaxtı Rafayıl Novruzova kənd yolunda avtomobili döndərməyə kömək məqsədi ilə istiqamət verərkən avtomobilin açıq pəncərəsindən əlini içəriyə salıb salondan Rafayıl Novruzova məxsus qiyməti 40 manat təşkil edən "Samsung CT-T3322" markalı mobil telefonu götürüb qaçmaqla açıq talayaraq soyğunçuluq etməsi faktına görə barəsində tərtib olunmuş ittiham aktı məhkəməyə göndərilməsinə və həmin işin məhkəmə baxışında olmaqla hökm çıxmamasına baxmayaraq, o, təkrarən, 2017-ci ilin noyabr ayının əvvəllərində X2 ilə yaşadığı kənddəki kafelərin birində spirtli içki qəbul edərkən, sonuncu mobil telefonunu qonşusu Zərərçəkmiş şəxs evində düşürdüyünü bildirdikdə, həmin mobil telefonu evdən götürə biləcəyini Xə demiş, sonuncu isə onun yalnız özünə məxsus telefonun götürülməsinə razılaşaraq, Zərərçəkmiş şəxs fərdi yaşayış evinin həyətində dayanmış, Məhkum isə əvvəlcədən planlaşdırdığı oğurluq niyyətini reallaşdırmaq məqsədi ilə sonuncunun fərdi yaşayış evinin həyətinə qanunsuz yolla daxil olmaqla evin həyətindən evə bitişik yardımçı tikilinin üzərinə çıxaraq, evin ikinci mərtəbəsinin pəncərə şüşəsini açmaqla evin içərisinə daxil olaraq, oradan sonuncuya məxsus 01 ədəd 203 manat dəyərində qızıl kişi üzüyünü, 01 ədəd 140 manat dəyərində qızıl sırğa tayını, 01 ədəd 2 manat dəyərində pul qabını, 01 ədəd qabı ilə birlikdə 20 manat dəyərində "Albinar" markalı binokolu, 01 ədəd 3 manat dəyərinə dəmir medalı, 01 ədəd 1 manat dəyərində qiymətsiz əlvan metal ərintisindən hazırlanmış saat qolbağını, 02 ədəd cəmi 6 manat dəyərində dəmir əsaslı ərintidən hazırlanmış qol düyməsini, 01 ədəd dəmir əsaslı ərintidən hazırlanmış 2 manat dəyərində qaşlı qadın qolbağını, 01 ədəd 15 manat dəyərində istifadə olunmuş "Nokia - 63 00" markalı mobil telefonunu və cəmi 150 manat pulunu gizli olaraq talamaqla oğurlayıb, Zərərçəkmiş şəxs cəmi 542 manat məbləğində maddi ziyan vurmuşdur.